Document ID: /roh_data/filtered/fineweb-2-filterrobots_roh.jsonl.gz/41334

Simbolic per la situaziun actuala da la musica giuvenila da Cuira è la tribuna vida. Adina pli paucs uffants èn commembers da la musica e da l'orchester. Avant trais decennis datti ina fotografia da l'orchester che mussa 99 musicists e musicistas. Al concert annual da questa giada preschentan be 30 uffants tocs armonics. Sco raschun vesa il president da la musica giuvenila da Cuira blers motivs: Dad ina vart la midada da la societad e da l’autra vart la gronda spierta dad hobis per uffants. Il squitsch da la societad e da la scola saja en general vegnì pli grond. Però er l’instrucziun da musica en las scolas sa sa midadas, la magistraglia na sto betg pli savair sunar dus instruments.
I na dat in recept segir.
Musica instrumentala 2.0
Per cumbatter il regress da commembers e commembras porscha la musica giuvenila differents eveniments, per exempel dis da fufragnar gratuits e percurs dad instruments, nua che ils uffants pon empruvar tge che fa gust ad els. In'ulteriura idea è la musica instrumentala 2.0, là vegn maschadà la musica tradiziunala cun elements moderns, per exempel cun sunar musica dals films da James Bond.